Οι «Γαλάζιες Σημαίες» αφαιρέθηκαν από 38 ελληνικές ακτές.

Μεταξύ αυτών, είναι 18 ακτές στη Ζάκυνθο, καθώς όπως είχε ήδη γίνει γνωστό πριν από μερικές ημέρες, αφαιρούνται όλες οι «Γαλάζιες Σημαίες» από το νησί. Στη λίστα περιλαμβάνονται επίσης και δύο από τις διασημότερες παραλίες της Ελλάδας: ο Μύρτος και η Αντίσαμος στην Κεφαλονιά.

Οι εν λόγω ακτές, που είχαν βραβευθεί το Διεθνές Πρόγραμμα Περιβαλλοντικής Εκπαίδευσης, Ενημέρωσης και Ευαισθητοποίησης «Γαλάζια Σημαία», αποσύρθηκαν από τον εθνικό και διεθνή κατάλογο του 2018 και έχασαν το βραβείο, επειδή δεν πληρούσαν τα αυστηρά κριτήρια του Προγράμματος, όπως διαπιστώθηκε από τις μέχρι τώρα αξιολογήσεις.

Σύμφωνα με ανακοίνωση της Συντονιστικής Επιτροπής του Προγράμματος, οι αξιολογητές της Ελληνικής Εταιρίας Προστασίας της Φύσης και διεθνείς αξιολογητές, οι οποίοι έκαναν απροειδοποίητες επισκέψεις, διαπίστωσαν σοβαρές ελλείψεις στην επιβεβλημένη τήρηση των κριτηρίων.

Συγκεκριμένα, οι ελλείψεις αφορούσαν σε παροχή υπηρεσιών προς τους λουόμενους και επισκέπτες, καθαριότητα, ορθή πληροφόρηση, ασφάλεια λουομένων και επισκεπτών και δράσεις προστασίας περιβάλλοντος ακτής και παράκτιου χώρου.

Σύμφωνα με τα κριτήρια του Προγράμματος, τα μέλη της Συντονιστικής Επιτροπής αποφάσισαν, κατά τα προβλεπόμενα, να αποσύρουν τις βραβεύσεις για να διαφυλαχθούν το κύρος και η αξιοπιστία του θεσμού.

Σημειώνεται, επίσης, πως δεδομένου ότι η βράβευση αφορά την προηγούμενη και όχι την τρέχουσα χρονιά, αν οι επαναληπτικές αξιολογήσεις που θα γίνουν σε αυτές τις ακτές δεν δείξουν πλήρη αντιμετώπιση των προβλημάτων πριν το τέλος της κολυμβητικής περιόδου, οι συγκεκριμένες ακτές δεν μπορούν να είναι υποψήφιες για βράβευση το 2019.

Οι 38 ακτές, οι οποίες αποσύρονται είναι οι εξής:

Ακτή Διγελιώτικα, Δήμος Αιγιαλείας, ΠΕ Αχαΐας

Ακτή Πούντα, Δήμος Αιγιαλείας, ΠΕ Αχαΐας

Ακτή Ελαιώνας, Δήμος Αιγιαλείας, ΠΕ Αχαΐας

Ακτή Νέοι Επιβάτες, Δήμος Θερμαϊκού, ΠΕ Θεσσαλονίκης

Ακτή Ποταμός, Δήμος Θερμαϊκού, ΠΕ Θεσσαλονίκης

Ακτή Αλυκανάς, Δήμος Ζακύνθου, ΠΕ Ζακύνθου

Ακτή Αλυκές, Δήμος Ζακύνθου, ΠΕ Ζακύνθου

Ακτή Αμμούδι, Δήμος Ζακύνθου, ΠΕ Ζακύνθου

Ακτή Άμπουλα Τραγάκι, Δήμος Ζακύνθου, ΠΕ Ζακύνθου

Ακτή Άμπουλα Ψαρού, Δήμος Ζακύνθου, ΠΕ Ζακύνθου

Ακτή Αργάσι, Δήμος Ζακύνθου, ΠΕ Ζακύνθου

Aκτή Αρκαδιανού-Κούκλα, Δήμος Ζακύνθου, ΠΕ Ζακύνθου

Ακτή Γάιδαρος, Δήμος Ζακύνθου, ΠΕ Ζακύνθου

Ακτή Γέρακας, Δήμος Ζακύνθου, ΠΕ Ζακύνθου

Ακτή Δημοτική Ακτή Κρυονερίου-Πλαζ ΕΟΤ, Δήμος Ζακύνθου, ΠΕ Ζακύνθου

Aκτή Καλαμάκι 1, Δήμος Ζακύνθου, ΠΕ Ζακύνθου

Aκτή Καλαμάκι 2-Λούρος, Δήμος Ζακύνθου, ΠΕ Ζακύνθου

Aκτή Κατραγάκι/Eleon Grand Resort, Δήμος Ζακύνθου, ΠΕ Ζακύνθου

Ακτή Λαγανάς/Zante, Δήμος Ζακύνθου, ΠΕ Ζακύνθου

Ακτή Λίμνη Κεριού, Δήμος Ζακύνθου, ΠΕ Ζακύνθου

Ακτή Μπανάνα, Δήμος Ζακύνθου, ΠΕ Ζακύνθου

Ακτή Μπούκα, Δήμος Ζακύνθου, ΠΕ Ζακύνθου

Ακτή Τσιλιβή, Δήμος Ζακύνθου, ΠΕ Ζακύνθου

Ακτή Αγ. Γεώργιος, Δήμος Θήρας, ΠΕ Θήρας

Ακτή Καμάρι 1, Δήμος Θήρας, ΠΕ Θήρας

Ακτή Καμάρι 2, Δήμος Θήρας, ΠΕ Θήρας

Ακτή Περίβολος, Δήμος Θήρας, ΠΕ Θήρας

Ακτή Περίσσα, Δήμος Θήρας, ΠΕ Θήρας

Ακτή Άβυθος, Δήμος Κεφαλονιάς, ΠΕ Κεφαλονιάς

Ακτή Άμμες, Δήμος Κεφαλονιάς, ΠΕ Κεφαλονιάς

Ακτή Αντίσαμος, Δήμος Κεφαλονιάς, ΠΕ Κεφαλονιάς

Ακτή Λουρδάς, Δήμος Κεφαλονιάς, ΠΕ Κεφαλονιάς

Ακτή Μύρτος, Δήμος Κεφαλονιάς, ΠΕ Κεφαλονιάς

Ακτή Πλατύς Γιαλός, Δήμος Κεφαλονιάς, ΠΕ Κεφαλονιάς

Ακτή Σκάλα, Δήμος Κεφαλονιάς, ΠΕ Κεφαλονιάς

Ακτή Χιόνα, Δήμος Αγίου Νικολάου, ΠΕ Λασιθίου

Ακτή Λιβρίχιο, Δήμος Λοκρών, ΠΕ Φθιώτιδας

Ακτή Σουβάλα, Δήμος Λοκρών, ΠΕ Φθιώτιδας

Με πληροφορίες από ΑΠΕ-ΜΠΕ